מריאנה ויזובסקה

מריאנה סרגייבנה ויזובסקה (באוקראינית: Марина Сергіївна В'язовська; נולדה ב־2 בדצמבר 1984) היא מתמטיקאית אוקראינית המשמשת כפרופסור מן המנין בקתדרה לתורת המספרים בבית הספר הפוליטכני הפדרלי של לוזאן בשווייץ. זוכת מדליית פילדס לשנת 2022, על עבודתה בתחום אריזת כדורים (אנ'). ויזובסקה נולדה בקייב, הבכורה מבין שלוש אחיות. אביה היה כימאי שעבד במפעל המטוסים אנטונוב, ואימה הייתה מהנדסת. היא למדה בבית ספר תיכון לתלמידים מחוננים בעלי הישגים גבוהים במדעים וטכנולוגיה, קייב למדעי הטבע מס' 145 (אנ'). כשהייתה בתיכון היא התחרתה באולימפיאדות מתמטיקה מקומיות, והגיעה למקום ה־13 בתחרות לאומית שנועדה לבחור את ששת המשתתפים מטעם אוקראינה לאולימפיאדת המתמטיקה הבינלאומית. כסטודנטית באוניברסיטה הלאומית ע"ש טאראס שבצ'נקו היא התמודדה ארבע פעמים בתחרות הבין־לאומית לסטודנטים במתמטיקה (אנ') בשנים 2002, 2003, 2004, ו־2005, והגיעה למקום הראשון בשנים 2002 ו־2005. היא כתבה את עבודת המחקר הראשונה שלה ב־2005. ויזובסקה קיבלה תואר שני מאוניברסיטת קייזרסלאוטרן ב־2007, PhD מהמכון למתמטיקה (אנ') של האקדמיה הלאומית למדעים של אוקראינה (אנ') ב־2010, ודוקטור למדעי הטבע (אנ') מאוניברסיטת בון ב־2013. עבודת הדוקטורט שלה, Modular Functions and Special Cycles, עוסקת בתורת המספרים האנליטית והונחתה בידי דון זאגייר ו־ורנר מולר (אנ'). ויזובסקה הייתה חוקרת פוסט-דוקטורט בבית הספר למתמטיקה של ברלין (אנ') (בית ספר לתארים מתקדמים במתמטיקה של שלושת האוניברסיטאות הגדולות בברלין: האוניברסיטה החופשית, אוניברסיטת הומבולדט והאוניברסיטה הטכנית) ובאוניברסיטת פרינסטון. לאחר תקופה קצרה כפרופסור משנה במסלול קביעות, היא התמנתה בינואר 2018 לראשת הקתדרה לתורת המספרים כפרופסור מן המניין בבית הספר הפוליטכני הפדרלי של לוזאן שבשווייץ. בשנת 2016 ויזובסקה פתרה את בעיית אריזת כדורים (אנ') עבור ממד 8. פתרונה הוביל במהירות לשיתוף פעולה עם מתמטיקאים אחרים ולהוכחה בממד 24. לפני כן, הבעיה נפתרה רק עבור שלושה ממדים או פחות (הייתה זו השערתו של קפלר, שהוכחה על ידי תומאס היילס ב־1998), וההוכחה כללה 250 עמודים וחישובי מחשב מסובכים ובדיקתה התמשכה עד 2014. פתרונה של ויזובסקה ל־8 ו־24 ממדים לעומת זאת, תוארה כ"פשוטה להפליא". בשנת 2016 זכתה ויזובסקה בפרס סיילם, המוענק מדי שנה על ידי המכון למחקר מתקדם לחוקרים צעירים בתחום אנליזה מתמטית. בשנת 2017 היא זכתה בפרס המחקר של מכון קליי למתמטיקה ובפרס ע"ש רמנוג'אן של SASTRA על עבודתה בתחום אריזת כדורים ותבניות מודולריות. בדצמבר 2017 היא קיבלה את פרס אופקים חדשים במתמטיקה לשנת 2018, "על יישום יוצא דופן של תורת התבניות המודולריות לבעיית אריזת הכדור בממדים מיוחדים". בשנת 2018 היא הוזמנה להרצות בקונגרס הבין-לאומי של המתמטיקאים שנערך בריו דה ז'ניירו. בשנת 2019 היא קיבלה את פרס פרמה על תרומתה לתורת המספרים, ואת פרס רות ליטל סאטר במתמטיקה, המוענק אחת לשנתיים למתמטיקאיות על ידי האגודה האמריקאית למתמטיקה, על "עבודתה פורצת הדרך בגאומטריה דיסקרטית ופתרונה המרהיב לבעיית אריזת הכדור בממד 8". בשנת 2020 היא זכתה, יחד עם תשעה מתמטיקאים נוספים, בפרס האיגוד האירופי למתמטיקה (EMS). בנוסף הוענק לה באותה שנה פרס לטסיס השווייצרי, המוענק על ידי הקרן הלאומית למדע של שווייץ. ב־2021 היא נבחרה לחברת האקדמיה האירופית (אנ'). ביולי 2022 היא מונתה לחוקרת בכירה במכון קליי למתמטיקה. ביולי 2022 זכתה ויזובסקה במדליית פילדס, אחד משני הפרסים היוקרתיים ביותר במתמטיקה (לצד פרס אבל). בכך הפכה ויזובסקה לאישה השנייה בלבד שזוכה בפרס (לאחר מרים מירזאח'אני שזכתה בשנת 2014, וכבר לא הייתה באותה עת בין החיים לאחר שנפטרה באופן טרגי מסרטן השד בשנת 2017, בגיל 40 בלבד), האדם השני בלבד שנולד באוקראינה הסובייטית (לאחר ולדימיר דרינפלד (אנ') שזכה בשנת 1990), והאדם הראשון שקיבל תואר באוניברסיטה אוקראינית וזוכה בפרס. ויזובסקה נשואה לדנייל אוטושינסקי, פיזיקאי בבית הספר הפוליטכני הפדרלי של לוזאן. לזוג בן ובת. אתר האינטרנט הרשמי של מריאנה ויזובסקה (בצרפתית) מדיה וקבצים בנושא מריאנה ויזובסקה בוויקישיתוף Lin, Thomas; Klarreich, Erica (5 ביולי 2022). "In Times of Scarcity, War and Peace, a Ukrainian Finds the Magic in Math". quantamagazine.org. Quanta Magazine. נבדק ב-5 ביולי 2022. {{cite web}}: (עזרה) התוצאות הרשמיות של IMC: ‏2002, 2003, 2004, 2005. נבדק 7 באפריל 2016. Minerva Distinguished Visitor Lectures, Princeton University Testa, Andrea (1 באוגוסט 2018). "Maryna Viazovska promoted to Full Professor". ארכיון מ-30 באוקטובר 2019. נבדק ב-9 בינואר 2018. {{cite web}}: (עזרה) Knudson, Kevin (29 במרץ 2016), "Stacking Cannonballs In 8 Dimensions", Forbes, ארכיון מ-30 ביולי 2018, נבדק ב-4 בספטמבר 2017 {{citation}}: (עזרה) Morgan, Frank (21 במרץ 2016), "Sphere Packing in Dimension 8", The Huffington Post, ארכיון מ-11 בפברואר 2017, נבדק ב-31 במרץ 2016 {{citation}}: (עזרה) Loos, Andreas (21 במרץ 2016), "So stapeln Mathematiker Melonen", Die Zeit (בגרמנית), ארכיון מ-30 ביולי 2018, נבדק ב-1 באפריל 2016 {{citation}}: (עזרה) Grossman, Lisa (28 במרץ 2016), "New maths proof shows how to stack oranges in 24 dimensions", Daily News, New Scientist, ארכיון מ-30 ביולי 2018, נבדק ב-31 במרץ 2016 {{citation}}: (עזרה) Klarreich, Erica (30 במרץ 2016), "Sphere Packing Solved in Higher Dimensions", Quanta Magazine, ארכיון מ-12 במרץ 2017, נבדק ב-31 במרץ 2016 {{citation}}: (עזרה) Prix Salem 2016 (בצרפתית), Société Mathématique de France, אורכב מ-המקור ב-4 ביולי 2017, נבדק ב-26 בספטמבר 2017 {{citation}}: (עזרה) 2017 Clay Research Awards (באנגלית), Clay Mathematics Institute, ארכיון מ-11 בינואר 2018, נבדק ב-26 בספטמבר 2017 {{citation}}: (עזרה) "Maryna Viazovska to receive 2017 SASTRA Ramanujan Prize", The Hindu (בIndian English), 26 בספטמבר 2017, ISSN 0971-751X, ארכיון מ-17 בפברואר 2019, נבדק ב-26 בספטמבר 2017 {{citation}}: (עזרה) "Breakthrough Prize – Mathematics Laureates – Maryna Viazovska", breakthroughprize.org (באנגלית), ארכיון מ-27 באוגוסט 2018, נבדק ב-4 בדצמבר 2017, For remarkable application of the theory of modular forms to the sphere packing problem in special dimensions. {{citation}}: (עזרה) "Invited section lectures", ICM 2018, אורכב מ-המקור ב-8 בדצמבר 2018, נבדק ב-8 באוגוסט 2018 {{citation}}: (עזרה) "Institut de Mathématiques de Toulouse – Prix Fermat 2019", www.math.univ-toulouse.fr, ארכיון מ-1 ביולי 2020, נבדק ב-12 בדצמבר 2019 {{citation}}: (עזרה) "News from the AMS". American Mathematical Society. ארכיון מ-7 בנובמבר 2021. נבדק ב-28 באפריל 2021. {{cite web}}: (עזרה) Prize Winners Announced, European Mathematical Society, 8 במאי 2020, ארכיון מ-25 בספטמבר 2020, נבדק ב-8 במאי 2020 {{citation}}: (עזרה) "National Latsis Prize – SNF", www.snf.ch, ארכיון מ-25 בספטמבר 2020, נבדק ב-21 בספטמבר 2020 {{citation}}: (עזרה) "Maryna Viazovska", Members, Academia Europaea, ארכיון מ-12 במרץ 2022, נבדק ב-12 במרץ 2022 {{citation}}: (עזרה) "Maryna Viazovska | Clay Mathematics Institute". www.claymath.org. ארכיון מ-3 ביוני 2022. נבדק ב-28 במאי 2022. {{cite web}}: (עזרה) "Ukrainian Viazovska wins Fields Medal 2022". www.ukrinform.net. ארכיון מ-7 ביולי 2022. נבדק ב-5 ביולי 2022. {{cite web}}: (עזרה) "Fields Medal | International Mathematical Union (IMU)". ארכיון מ-26 בדצמבר 2018. נבדק ב-5 ביולי 2022. {{cite web}}: (עזרה) "Mathematics: Fields Medal for Maryna Viazovska". allnewspress.com. 5 ביולי 2022. נבדק ב-7 ביולי 2022. {{cite web}}: (עזרה)תחזוקה - ציטוט: url-status (link) מריאנה ויזובסקה, באתר פרויקט הגנאלוגיה במתמטיקה מריאנה ויזובסקה, באתר MacTutor (באנגלית) מריאנה ויזובסקה, באתר dblp מריאנה ויזובסקה, באתר ResearchGate מריאנה ויזובסקה, באתר גוגל סקולר מריאנה ויזובסקה, באתר Semantic Scholar